నవాదా జిల్లా

బీహార్ రాష్ట్రం లోని జిల్లాల్లో నవాదా జిల్లా (హిందీ:) ఒకటి. నవాదా పట్టణం జిల్లాకు కేంద్రంగా ఉంది. ఈ ప్రాంతం ఒకప్పుడు మగధ్, సుంగ, గుప్తుల పాలనలో ఉండేది. ఈ జిల్లా చారిత్రాత్మకమైన గయ, నలందా జిల్లాల మద్య ఉంది.

భౌగోళికం
నవాదా జిల్లా వైశాల్యం 2494 చ.కి.మీ. ఇది చిలే దేశంలోని నవారినో ద్విపానికి సమానం. జిల్లా కేంద్రగా నవాదా పట్టణం ఉంది. జిల్లాలో అధికభూభాగం చదునైన మైదానంగా ఉంటుంది. కొంతభూభాగం మాత్రమే కొండప్రాతం ఉంది.

నదులు 
జిల్లాలో సక్రి, కురి, పంచానె, భుస్రి, కకొలత్, తిలైయా, ధనర్జయ్ నదులు ప్రవహిస్తున్నాయి.

ఆర్ధికం

వ్యవసాయం
జిల్లాలో ప్రధానంగా వరి, గోధుమ, పప్పుధాన్యాలు, కూరగాయలు పండుతున్నాయి.

పరిశ్రమలు 
బిది ఫ్యాక్టరీలు, చక్కెర మిల్లులు, చేనేత పరిశ్రమలు ఉన్నాయి.

జిల్లాలో అధికంగా చెరకు పండించబడుతుంది. వరిసలిగంజ్ చెరకు మిల్లు ప్రస్తుతం మూతపడుంది. నవాదాకు 6 కి.మీ దూరంలో కదిర్గంజ్ వద్ద పురాతనమైన స్మాల్ స్కేల్ పట్టుపరిశ్రమ ఉంది. ఇక్కడ పలువురు నేతవారు పట్టును శుభ్రం చేయడం, నేయడం వంటివి చేస్తుంటారు. ఇది భాగల్‌పూర్తో వ్యాపార, వాణిజ్య సంబంధాలను కలిగి ఉంది. పట్టు పరిశ్రమకు భాగల్‌పూర్ ప్రసిద్ధి చెందింది. ఇక్కడి నుండి పట్టు ఇతర ప్రాంతాలకు ఎగుమతి చేయబడుతూ ఉంటుంది. " న్యూక్లియర్ పవర్ కార్పొరేషన్ ఆఫ్ ఇండియా" అదనంగా 2000 మెగావాట్ల విద్యుత్తును ఉత్పత్తి చేయడానికి జిల్లాలోని రాజౌల్ అనుకూలమైనదనిగుర్తించింది. " ది సెంట్రల్ ఎలెక్ట్రిసిటీ అథారిటీ కమిటీ " ఈ ప్రాంతాన్ని సందర్శించి ప్రభుత్వానికి నివేదిక పంపింది.

2006 గణాంకాల ప్రకారం పచాయితీ రాజ్ మంత్రిత్వశాఖ భారతదేశ జిల్లాలు (640) లో వెనుకబడిన 250 జిల్లాలలో నవాదా జిల్లా ఒకటి అని గుర్తించింది. . బ్యాక్‌వర్డ్ రీజన్ గ్రాంటు ఫండు నుండి నిధులను అందుకుంటున్న బీహార్ రాష్ట్ర 36 జిల్లాలలో ఈ జిల్లా ఒకటి.

మార్కెట్
సౌత్ బీహార్ రైల్వే ప్రారంభించిన నవాదా వద్ద స్టేషను ఆరంభించిన తరువాత ఇది ప్రముఖ వ్యాపార కేంద్రంగా అభివృద్ధి చెందింది. మొదట నుండి పరిసరాలలోని పలు గ్రామాలకు నవాదా వ్యాపారకేంద్రంగా ఉండేది. నగరంలోని పూరణి బజార్, మెయిన్‌రోడ్డు, గోలా రోడ్డు ప్రధాన వ్యాపార కేంద్రాలుగా ఉన్నాయి. జిల్లాలో యాదవులు, బరంవాల్, జైనులు, సాహూలు అధికంగా ఉన్నారు.

విభాగాలు
 ఉపవిభాగాలు :- నవాదా, రాజౌల్.
 మండాలాలు :- కవకొల్, వరిసలిగంజ్, నవదహ్, రజౌలి, అక్బర్పుర్, హిసూ, నర్హత్, గోవిందపూర్, పక్రిబరవన్, సిర్దల్ల, కసిచక్, రోల వైఖరితో, నర్దిగంజ్, మెస్కౌర్

ప్రయాణ వసతులు
జాతీయరహదారి 31 నుండి రాంచి, జషద్‌పూర్, బొకారో, ధంబాద్, బీహార్ సఫారీ, పాట్నా లతో జిల్లా అనుసంధానించబడింది. నవాదా నుండి ప్రధాన నగరాలకు డీలక్స్ బసులు లభ్యం ఔతున్నాయి. నవాదా గయ- కియుల్ రైలు మార్గం ద్వారా రెండు ప్రధాన నగరాలతో అనుసంధానమై ఉంది. ఈ మార్గం గుండా 2,ఎక్స్‌ప్రెస్ రైళ్ళు, పలు లోకల్ రైళ్ళు పయనిస్తున్నాయి. జిల్లాలో ఉన్న రాజౌల్, సిరిడల్లా వంటి ప్రధాన వ్యాపార కేంద్రాల అభివృద్ధికి ఈ రైలు మార్గం సహకరిస్తుంది.

2001 లో గణాంకాలు

సంస్కృతి

పర్యాటక ఆకర్షణలు
 కకోలత్ జలపాతం :- నవాదా జిల్లాలోని అందమైన జలపాతంగా ప్రసిద్ధి చెందింది. ఈ జలపాతం హిందూ పురాణాలలో ప్రస్తావించబడింది. అగస్త్యమహర్షి శాపం పొందిన నహుషుడు కొండచిలువగా మారి ఇక్కడ నివసించాడని విశ్వసిస్తున్నారు. భరతదేశంలో గొప్ప జలపాతాలలో ఇది ఒకటని భావిస్తున్నారు. సంవత్సరం అంతా ఈ జలపాత జలం శీతకంగా ఉంటుంది. 
పర్యాటకుల సందర్శనానికి వేసవి కాలం అనుకూలమైనది. నవాదా - అక్బర్‌పూర్ - గోవుందపూర్ రహదారి ద్వారా ఇక్కడకు చేరికోవచ్చు.

మూలాలు

బయటి లింకులు 
 Nawada Information Portal

మూలాలు

వెలుపలి లింకులు 

మగధ డివిజను
 
భారతదేశం లోని జిల్లాలు
బీహార్ జిల్లాలు